8.  โครงสร้างเงินทุน

2.8.1 หลักทรัพย์ของบริษัท

  (ก) ทุนจดทะเบียน ณ วันที่ 31 ธันวาคม 2548

- หุ้นสามัญจำนวน 756,939,463 หุ้น มูลค่าหุ้นที่ตราไว้หุ้นละ 1 บาท รวม 756,939,463 บาท

- ทุนที่เรียกชำระแล้วจำนวน 756,939,463 หุ้น มูลค่าหุ้นที่ตราไว้หุ้นละ 1 บาท รวม
756,939,463 บาท

การเพิ่มทุนจดทะเบียน

  การจัดสรรหุ้นสามัญให้แก่ผู้ถือหุ้นเดิม (RIGHT ISSUE)

ตามมติที่ประชุมสามัญผู้ถือหุ้น ครั้งที่ 11/2548 อนุมัติเพิ่มทุนโดยการจัดสรรหุ้นสามัญให้แก่ผู้ถือหุ้นเดิม
จำนวน 151,387,893 หุ้น ราคาหุ้นละ 1 บาท เป็น จำนวนเงิน 151,387,893 บาท ในสัดส่วน
4 หุ้นเก่า ต่อ 1 หุ้นใหม่ โดยดำเนินการจดทะเบียนกับกระทรวงพาณิชย์แล้วเสร็จในวันที่ 12
เดือนเมษายน 2548 โดยจดทะเบียนเพิ่มทุนชำระแล้วจาก 605,551,570 บาท เป็น
756,939,463 บาท

(ข) สถานะการเป็นบริษัทจดทะเบียนในตลาดหลักทรัพย์ ในเดือนพฤศจิกายน 2540 ตลาดหลักทรัพย์แห่งประเทศไทย ได้แจ้งแก่ฝ่ายบริหารของบริษัทฯ ว่า บริษัทฯ ไม่มีรายได้อย่างพอเพียงจากการดำเนินธุรกิจเหมืองแร่ดีบุกซึ่งเป็นธุรกิจหลักของบริษัทฯ ทำให้ขาดคุณสมบัติในการเป็นหลักทรัพย์จดทะเบียน ดังนั้น หุ้นของบริษัทฯ จึงถูกสั่งพักการซื้อขายเมื่อวันที่ 23 ธันวาคม 2540 และตลาดหลักทรัพย์ได้กำหนดให้บริษัทฯ แต่งตั้งที่ปรึกษาทางการเงินเพื่อจัดทำแผนการดำเนินงาน จากนั้น บริษัทฯ ร่วมกับที่ปรึกษาทางการเงินได้จัดทำแผนการดำเนินงาน ซึ่งแผนงานฯ ดังกล่าวได้รับความเห็นชอบจากคณะกรรมการบริษัท และผู้ถือหุ้นในการประชุมสามัญประจำปีผู้ถือหุ้น ในเดือนเมษายน 2541บริษัทฯ ได้รายงานกิจกรรมและความก้าวหน้าของโครงการต่อตลาดหลักทรัพย์ฯ เป็นรายไตรมาส โดยเปรียบเทียบผลการดำเนินงานที่เกิดขึ้นจริงกับการประมาณการทางการเงินที่นำเสนอในแผนการดำเนินงาน

เมื่อวันที่ 24 กุมภาพันธ์ 2546 หลังจากบริษัททุ่งคำ จำกัด ได้รับอนุมัติ ประทานบัตรจำนวน 6
แปลง จากกรมทรัพยากรธรณี เพื่อดำเนินการทำเหมืองแร่ทองคำ
บริษัทฯได้เสนอหนังสือถึงตลาดหลักทรัพย์ฯ เรื่องการขออนุญาตให้หุ้นของบริษัท ทุ่งคาฮาเบอร์ จำกัด
(มหาชน) เปิดทำการซื้อขายในตลาดหลักทรัพย์ฯ และตลาดหลักทรัพย์ฯ ได้อนุมัติคำขอฯ โดยให้หุ้น
“THL” เริ่มเปิดทำการซื้อขายในหมวด REHABCO ได้ในวันที่ 25 มีนาคม 2546

เมื่อวันที่ 14 พฤศจิกายน 2548 ตลาดหลักทรัพย์ฯ ได้มีคำสั่งให้ หยุดทำการซื้อขาย หุ้นของบริษัทฯ
เนื่องจากบริษัทฯไม่สามารถทำผลกำไรจากการดำเนินงานได้ตามกำหนดของตลาดหลักทรัพย์
ที่กำหนดไว้สำหรับหุ้นในหมวด REHABCO ทั้งนี้ เนื่องจาก บริษัท ทุ่งคำ จำกัด ซึ่งเป็นบริษัทย่อย
ที่ดำเนินงานด้านการทำเหมืองแร่และผลิตทองคำ ยังไม่สามารถผลิตทองคำเพื่อการจำหน่ายได้
จนกว่าจะถึงไตรมาสสองของปี 2549 อย่างไรก็ดีบริษัทฯ
ได้ดำเนินการขอผ่อนผันขยายเวลาอยู่ในหมวด REHABCO ออกไปอีก 1 ปี และหลังจากบริษัทฯ
เริ่มมีกำไรจากผลประกอบการ บริษัทฯ
จะดำเนินการยื่นเรื่องขอกลับเข้าซื้อขายหลักทรัพย์ของบริษัทฯในหมวดปกติต่อไป

2.8.2 รายชื่อกลุ่มผู้ถือหุ้นสูงสุด 10 อันดับแรก หรือกลุ่มผู้ถือหุ้นที่เกี่ยวข้องกัน
หรือถือหุ้นตั้งแต่หรือมากกว่าร้อยละ 10 ของจำนวนหุ้นที่มีสิทธิออกเสียงทั้งหมด ณ วันที่ 31 ธันวาคม
2548

  ---------------------------------------------- -------------- ---------
  รายชื่อ                                          จำนวนหุ้นที่ถือ     %

  บริษัท ศูนย์รับฝากหลักทรัพย์ (ประเทศไทย) จำกัด เพื่อผู้ฝาก  500,003,016    66.06

  บริษัท สินธนา โฮลดิ้งส์ จำกัด                         87,033,427     11.50

  บริษัท พารอน รีซอร์ส อิงค์ *                         51,573,484     6.81

  บริษัท พารอน โฮลดิ้งส์ จำกัด *                       31,053,102     4.10

  บริษัท ซีโน แพค อินเวสเม้นท์ (ลาบวน) จำกัด*           26,726,614     3.53

  กระทรวงการคลัง                                  15,000,000     1.98

  นายเกรียง เกียรติเฟื่องฟู                            12,000,000     1.59

  นายโรนัลด์ อึ้ง วาย ชอย                            4,517,441      0.60

  นายสุขกิจ รอดประดิษฐ์                              4,141,762      0.55

  นางอุทัยทิพย์ สุขเกษม                               1,782,729      0.24

  ผู้ถือหุ้นอื่น                                        23,107,888     3.04

  รวมทั้งสิ้น (ณ วันที่ 31 ธันวาคม 2548)                 756,939,463    100%

  ผู้ถือหุ้นสัญชาติไทยทั้งหมด                             529,857,624    70.00%

  ผู้ถือหุ้นสัญชาติต่างประเทศทั้งหมด                       227,081,839    30.00%
  ---------------------------------------------- -------------- ---------

* กลุ่มผู้ถือหุ้นที่เกี่ยวข้อง

2.8.3 นโยบายการจ่ายเงินปันผลของบริษัทฯ และบริษัทย่อย

บริษัทฯ และบริษัทย่อย ไม่ได้กำหนดนโยบายในการจ่ายเงินปันผลแบบคงที่
การจ่ายเงินปันผลให้กับผู้ถือหุ้นในแต่และงวด จะขึ้นอยู่กับผลกำไร หรือผลการดำเนินงาน